Projekts

**Likumprojekta „Grozījumi likumā „Par grāmatvedību”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi likumā “Par grāmatvedību”” ir izstrādāts, ņemot vērā Ministru kabineta 2015.gada 17.marta protokollēmuma Nr.15, 8.§ (TA-427) 4.7.apakšpunktā doto uzdevumu - līdz 2015.gada 31.oktobrim noteiktā kārtībā iesniegt izskatīšanai Ministru kabinetā grozījumus likumā “Par grāmatvedību” (turpmāk – likumprojekts), lai saskaņotu spēkā esošos normatīvos aktus ar likuma Gada pārskatu un konsolidēto gada pārskatu likuma normām. Saskaņā ar Ministru kabineta 2015.gada 1.decembra sēdes protokola Nr.64, 24.§ - dotā uzdevuma izpildes termiņš pagarināts līdz 2016.gada 28.februārim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts izstrādāts, lai likumā “Par grāmatvedību” (turpmāk – likums) lietoto terminu “Gada pārskatu likums” aizstātu uz “Gada pārskatu un konsolidēto gada pārskatu likums”. Papildus Ministru kabineta 2015.gada 17.marta protokollēmumā Nr.15, 8.§ (TA-427) 4.7.apakšpunktā dotajam uzdevumam veikti arī šādi grozījumi:1. Likumprojektā paredzēts samazināt administratīvo slogu daļai uzņēmumu saistībā ar attaisnojuma dokumentu iegrāmatošanas termiņa pagarināšanu grāmatvedības reģistros.  Grozījumi veikti ņemot vērā to, ka Mikrouzņēmumi (Mikrouzņēmumu nodokļa likuma izpratnē), vienreiz ceturksnī iesniedz mikrouzņēmumu nodokļa ceturkšņa deklarācijas un individuālie komersanti, individuālie uzņēmumi, zemnieku un zvejnieku saimniecības, kuru apgrozījums (ieņēmumi) no saimnieciskajiem darījumiem iepriekšējā pārskata gadā nepārsniedz 300 000 *euro*, citas fiziskās personas, kas veic saimniecisko darbību iesniedz “Ziņojums par pašnodarbinātā vai iekšzemes darba ņēmēja pie darba devēja – ārvalstnieka, vai ārvalstu darba ņēmēja pie darba devēja – ārvalstnieka valsts sociālās apdrošināšanas obligātajām iemaksām pārskata ceturksnī” vienreiz ceturksnī. Lai samazinātu administratīvo slogu un šiem mazajiem uzņēmumiem atvieglotu prasības attiecībā uz attaisnojumu dokumentu iegrāmatošanu grāmatvedības reģistros, likuma *8.pants tiek papildināts ar jaunu sesto daļu* - “Mikrouzņēmumi (Mikrouzņēmumu nodokļa likuma izpratnē), individuālie komersanti, individuālie uzņēmumi, zemnieku un zvejnieku saimniecības, kuru apgrozījums (ieņēmumi) no saimnieciskajiem darījumiem iepriekšējā pārskata gadā nepārsniedz 300 000 *euro*, citas fiziskās personas, kas veic saimniecisko darbību, pārējos attaisnojuma dokumentus par uzņēmuma saimnieciskajiem darījumiem ir tiesīgi iegrāmatot uzņēmuma grāmatvedības reģistros ne vēlāk kā 15 dienu laikā pēc tā ceturkšņa beigām, kurā saimnieciskais darījums noticis, un obligāti – pārskata gada beigās.”2. Šobrīd Maksātnespējas likuma 65.panta otrajā daļā ir noteikts, ka administratora pienākums pēc juridiskās personas maksātnespējas procesa pasludināšanas ir nekavējoties uzsākt parādnieka dokumentu un mantas pilnu inventarizāciju un sagatavot parādnieka bilanci. Tomēr nevienā normatīvajā aktā nav pateikts, kā jāsagatavo parādnieka bilance.Līdz ar to ir nepieciešams veikt grozījumu likuma 13.panta pirmajā daļā un noteikt, ka sagatavojot parādnieka bilanci ir jāievēro visi tie paši nosacījumi, kuri attiecas uz gada pārskata bilances sagatavošanu. Minētajā pantā tiek arī precizēts, ka uz uzņēmumiem, kam pasludināts maksātnespējas process un administrators ir pieņēmis lēmumu par saimnieciskās darbības neturpināšanu uz parādnieka bilances sagatavošanu attiecas Ministru kabineta 2003.gada 21.oktobra noteikumus Nr.583 “Uzņēmuma mantas, arī prasījumu un saistību novērtēšana grāmatvedībā un atspoguļošana finanšu pārskatos, ja uzņēmuma vai tā struktūrvienības darbība tiek izbeigta” (turpmāk - noteikumi Nr.583).  Savukārt likuma 13.panta otrā daļa tiek papildināta ar skaidrojumu, ka gadījumos, kad uzņēmumam ir pasludināts maksātnespējas process un administrators ir pieņēmis lēmumu par saimnieciskās darbības neturpināšanu, sagatavojot darbības slēguma finanšu pārskatu sagatavo tikai finanšu pārskata sastāvdaļu bilanci. Sagatavojot bilanci jāievēro noteikumi Nr.583. Atzīmējam, ka Gada pārskatu un konsolidēto gada pārskatu likuma subjekti sagatavojot darbības slēguma finanšu pārskatu piemēro Ministru kabineta 2015.gada 22.decembra noteikumus Nr.775 “Gada pārskatu un konsolidēto gada pārskatu likuma piemērošanas noteikumi” (turpmāk – noteikumi Nr.775). Noteikumu Nr.775 izstrādes laikā Tieslietu ministrija un Latvijas Sertificēto maksātnespējas procesa administratoru asociācija lūdza minētajos noteikumos noteikto kārtību kādā slēguma finanšu pārskatu sagatavo sabiedrība, kura neatbilst darbības turpināšanas principam, neattiecināt uz maksātnespējas procesa gadījumiem, kad darbība tiek izbeigta, un aicināja meklēt citus veidus, kā piemērot Maksātnespējas likuma 26.panta piektās daļas regulējumu. Tāpat likumprojekts tiek papildināts ar atsevišķu normu, nosakot, ka uzņēmumiem, kam pasludināts maksātnespējas process un administrators ir pieņēmis lēmumu par saimnieciskās darbības neturpināšanu tikmēr kamēr turpinās uzņēmuma maksātnespējas process, par katru pārskata gadu sagatavo bilanci.2016.gada 3.februāra starpministriju (starpinstitūciju) sanāksmē tika panākta vienošanās, ka Tieslietu ministrija izskatīs iespēju Maksātnespējas likumā vai Ministru kabineta 2010.gada 26.oktobra noteikumos Nr.1003 “Noteikumi par maksātnespējas procesa administratora darbības pārskatu un tā aizpildīšanas kārtību” iestrādāt normu, iesniedzot darbības pārskatu Maksātnespējas administrācijai, administrators kalendārā gada sākumā iesniedz arī bilanci par iepriekšējo pārskata gadu. Bilance tiks sagatavota un iesniegta katru gadu, tikmēr kamēr turpinās uzņēmuma maksātnespējas process. Iesniedzot bilanci maksātnespējas administratoram par katru pārskata gadu, tiks nodrošināta izsekojamība uzņēmumam, kam turpinās maksātnespējas process ilgāk par gadu, faktiskajam mantiskajam stāvoklim, kā arī par kreditoru un debitoru saistībām uz pārskata gada beigām.3.Neskatoties uz to, ka jau šobrīd no likuma 2.panta izriet grāmatvedības pamatprincips, ka uzņēmumam ir pienākums kārtot grāmatvedību tā, lai grāmatvedības jautājumos kvalificēta trešā persona varētu gūt patiesu un skaidru priekšstatu par uzņēmuma bilancē uzrādīto aktīvu un pasīvu vērtību, t.i. nodrošināt izsekojamību katram saimnieciskajam darījumam, tika ņemts vērā Valsts kontroles ieteikums - vērtēt nepieciešamību un pamatotas vajadzības gadījumā izstrādāt papildu prasības attiecībā uz ilgtermiņu ieguldījuma attaisnojuma dokumentu glabāšanas termiņu uzņēmuma arhīvā. Izvērtējot Valsts kontroles ieteikumu un uzklausot Latvijas pašvaldību savienības pārstāvjus par ilgtermiņa ieguldījumu pamatojošo attaisnojuma dokumentu izsekojamību, tiek precizēta likuma 10.panta otrā daļa, kurā šobrīd ir noteikts, ka pārējiem attaisnojuma dokumentiem glabāšanas termiņš uzņēmuma arhīvā ir pieci gadi. Likumā ir noteikts minimālais glabāšanas termiņš, taču attaisnojuma dokumentus var glabāt arī ilgāk. Tādējādi likumprojekts paredz precizējošu normu, ka attaisnojuma dokumentus jāglabā vismaz piecus gadus. Līdz ar to uzņēmuma vadītājam pašam ir rūpīgi jāizvērtē vai attaisnojuma dokumentus ir nepieciešams glabāt ilgāk par pieciem gadiem (piemēram, nekustamo īpašumu vai nemateriālo ieguldījumu iegādes un to vērtību izmaiņu pamatojošos attaisnojuma dokumentus). Pēc būtības, ņemot vērā grāmatvedības principus, attaisnojuma dokumentus jāglabā tikmēr kamēr objekts ir uzņēmuma bilancē un jāievēro nosacījums, ka attaisnojuma dokumentu glabāšanas laiks nedrīkst būt mazāks par 5 gadiem, tādējādi nodrošinot, ka kvalificēta trešā persona var gūt skaidru un patiesu priekšstatu par uzņēmuma finansiālo stāvokli bilances datumā un izsekot katram saimnieciskajam darījumam.  4.Ņemot vērā Tieslietu ministrijas priekšlikumu, redakcionāli tiek precizēta *likuma 11.panta pirmā daļa*, aizstājot vārdus “ja ir ierosināta lieta par uzņēmuma pasludināšanu par maksātnespējīgu” ar vārdiem “ir pasludināts juridiskās personas maksātnespējas process”. |
| 3. | Projekta izstrādē iesaistītās institūcijas | **Valsts kontrole** |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts pozitīvi ietekmēs mikrouzņēmumus (Mikrouzņēmumu nodokļa likuma izpratnē), individuālos komersantus, individuālos uzņēmumus, zemnieku un zvejnieku saimniecības, kuru apgrozījums (ieņēmumi) no saimnieciskajiem darījumiem iepriekšējā pārskata gadā nepārsniedz 300 000 *euro*, citas fiziskās personas, kas veic saimniecisko darbību**,** jo tiem samazināsies administratīvais slogs attiecībā uz attaisnojumu dokumentu iegrāmatošanu. Minētajiem uzņēmumiem pagarināsies attaisnojuma dokumentu iegrāmatošanas laiks un tie būs tiesīgi iegrāmatot grāmatvedības reģistros ne vēlāk kā 15 dienu laikā pēc tā ceturkšņa beigām, kurā saimnieciskais darījums noticis, un obligāti – pārskata gada beigās. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav  |
| 4. | Cita informācija |  Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |

|  |
| --- |
| Nav attiecināms. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Nav attiecināms. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Uzziņa par grozījumiem likumā “Par grāmatvedību”2015.gada 16.jūlijā tika publicēta Finanšu ministrijas mājas lapā sadaļā “Sabiedrības līdzdalība”. |
| Sabiedrības līdzdalība projekta izstrādē | Biedrība “Latvijas Sertificēto maksātnespējas procesa administratoru asociācija”. |
| Sabiedrības līdzdalības rezultāti | Nav. |
| Cita informācija | Tikšanās ar Maksātnespējas administrācijas pārstāvi un Latvijas Pašvaldību savienības deleģētajiem pārstāvjiem no Ventspils pilsētas domes un Rīgas pilsētas domes. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministre D.Reizniece-Ozola

 Vīza:

 Valsts sekretāre B.Bāne

08.03.2015.

1261

Šaknere, 67095618

Dina.Saknere@fm.gov.lv